钦定古今图书集成/明伦汇编/闺媛典/第134卷 > 欧信妻胡氏
## 钦定古今图书集成/明伦汇编/闺媛典/第134卷 > 欧信妻胡氏

按《凤阳府志》：“胡氏年十七，归欧信。未几而信死。姑管
氏亦蚤岁孀居，姑妇相依，以染为活，日刈黄蒿，夜亲
染瓮。姑怜其少，语曰：‘无以我累新妇’。氏泣曰：‘妇所以
不死者，姑老无子也。今方孕三月，苍天有知，使得生
男，庶几欧氏有后’。”一日刈蒿回，见榼罍，心知是聘物
也，即提向门外碎之。姑信其不可夺，乃益亲爱。后生
子谦，谦子经，俱读书卒业。天顺二年有诏旌表。年八
十七。